D-dag vir NVG se Jiba en Mrwebi | Netwerk24
10 Augustus 2018 11:48
Die spertyd verstryk Vrydag vir twee senior amptenare van die nasionale vervolgingsgesag (NVG) om redes te verskaf hoekom hulle nié geskors moet word nie.
Adv. Nomgcobo Jiba
Adv. Lawrence Mrwebi
President Cyril Ramaphosa het die 10e Augustus as spertyd gestel vir adv. Nomgcobo Jiba, adjunk-direkteur van openbare vervolging en adv. Lawrence Mrwebi, hoof van die gespesialiseerde handelsmisdaad-eenheid om te verduidelik waarom hulle in hulle poste moet aanbly.
Jiba en Mrwebi is voorheen van die rol van advokate geskrap vir hulle hantering van aanklagte teen Richard Mdluli, voormalige hoof van misdaadintelligensie. Hulle status is egter deur die appèlhof herstel en albei het onlangs na die NVG teruggekeer. Maar die algemene balieraad gaan die saak in die Konstitusionele hof betwis.
Ramaphosa, het vroeër die maand in 'n verklaring gesê die aanklagte teen Jiba en Mrwebi is al jare lank in die openbare domein en ondanks regsgedinge is dit nog nie afgehandel nie. "Die uitsprake (oor Jiba en Mrwebi se optrede) deur verskeie lede van die regbank het die beeld van die NVG bederf. Dit moet behoorlik belug en gepak word."
Meer oor: Lawrence Mrwebi | Nomgcobo Jiba | Nvg
Man erken hy het 3 oumense in KZN vermoor